《偶成》
宋代·叶茵

江湖千万顷，小艇熟烟波。
无梦世情薄，有吟春思多。
百年空反覆，两鬓暗消磨。
钓叟同吾志，鸣榔柳外过。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。